
Lengua lituana 


Quest articol chi l'e scrivuu in lombard, gratia milanesa. 


La lengua lituana (nomm nativ: lietuviq kalba ) l'e voeuna di do lengov baltegh ch'esisten anmo al di 
d'incoeu (l'altra l'e '1 letton). 

L'e la lengua offizial de la Lituania (e donca anca de l'Union Europea) e l'e parlada de trii milion de personn, 
che viven anca foeura de quell Paes chi. 

A l’e considerada la lengua indo-europea pussee conservativa anmo parlada, cont tant caratteristegh del 
Proto-Indo-Europee ch’hinn andaa perduu in di alter lengov de la famija. 

Storia e classificazion 


El Lituan l’e ona lingua indo-europea del cepp baltegh, attestada la 
prima volta in d’ona traduzion del Pader Noster, de l’Ave Maria, e 
del Credo de Nicea de la prima metaa del secol quell de sedes: i 
lituan hinn staa l’ultem popol de l’Europa a devegni cristian. 

El standard lituan l’e staa formalizzaa al prenzippi del Noeuvcent in 
de la Grammatica de la Lengua Lituana (Lietuviskos kalbos 
gramatika) del Jonas Jablonskis, e ‘1 ciappa soratutt di dialett centro- 
orientaj (Aukstaiciq), cont ona quaj influenza di dialett occidentaj 
parlaa di Lituan de la Prussia. A l’e devegnuu lengua offizial de la 
Lituania del 1918. 

El Lituan el deriva del Proto-Balto-Slavo e el gh’ha tant innovazion 
comun cont i lengov slav in del lessegh, morfologia, fonologia, e 
accentuazion. El Lituan l’e ona lengua baltega del cepp oriental; 
quest cepp chi el s’e destaccaa del cepp occidental a parti del 400 
d.C. e, intra i lengov baltegh orientaj, la division intra el lituan e la 
so lengua pussee prossima, el letton, l’e scominciada a parti del 800 
d.C. Lituan e letton hinn i unegh do lengov baltegh anmo parlaa al di d’incoeu; intra i alter lengov de la 
famija, doma el Antigh Prussian, lengua baltega occidentala, l’e attestaa. 

La fonologia e soratutt la morfologia nominala del Lituan hinn tra i pussee arcaegh intra i lengov indo- 
europee. L’e facil trova paroll cognaa cont el Letton e i lengov slav, e per la fonologia conservativa del 
lituan hinn anca ciar i relazion cont paroll e declinazion di lengov antigh coma el Latin o el Sanscrit: 

■ Lit. e Sanscrit avis e Latin ovis (pegora); 

■ Lit. dumas, Ssc. dhumas, Lat. fumus (fum) 

■ Lit. vyras, Lat. vir (omm), Ssc. vlras (eroe) 

■ Lit. antras, Ssc. antaras (alter, segond) - el Latin (e donca el Lombard) alter el vegn gio de ona 
variant del Proto-Indo-Europee ( *h 2 elteros e minga *h 2 enteros). 



Distribuzion del Lituan in del 
Cinchcent 


Utegnuu da "https://lmo.Wikipedia.org/w/index.php?title=Lengua_lituana&oldid=940537' 

